cyanic-selkie/wikianc huggingface dataset:
বলে দাও
বলে দাও ২০১৮ সালে মুক্তিপ্রাপ্ত বাংলা ভাষায় রচিত একক পপ সঙ্গীত। প্রণয়ধর্মী এই একক সঙ্গীত বা গানের গীতি লিখেছেন সোহেল আরমান। অদিত রহমান, হাসিব ও দোলার সুরে সঙ্গীত আয়োজন ও কন্ঠ দিয়েছেন অদিত রহমান নিজেই। গানটি ২০১৮ সালের ভালবাসা দিবস উপলক্ষে নির্মাণ ও মুক্তি দেয়া হয়। এই গানের সঙ্গীত ভিডিও'তে অভিনয় করেন তাসকিন রহমান ও শেহতাজ মুনিরা হাসেম। ফ্যাটম্যান ফিল্মস ও ইনফিনিট মিডিয়া প্রযোজনায়, এটা তাসকিন রহমান অভিনীত প্রথম সঙ্গীত বা 'মিউজিক' ভিডিও।
সঙ্গীত ভিডিও
তানিম রহমান অংশু'র পরিচালনায় ঢাকা র ওয়ারী র 'টিউন অ্যান্ড বাইট' মিউজিক লাউঞ্জে 'বলে দাও' গানের দৃশ্য ধারণ করা হয়। চিত্র গ্রহণ পরবর্তী 'ভিজুয়াল ইফেক্ট' সম্পাদনা 'চকডাস্ট স্টুডিও'তে করা হয়। এই সঙ্গীত ভিডিও'র দৃশ্য ধারণের সময় তাসকিন 'যদি একদিন' চলচ্চিত্রে অভিনয় করছিলেন। গানের দৃশ্যায়নে তাসকিন, শেহতাজ ছাড়াও অদিত রহমানকে গাইতে দেখা যায়।
কলা কুশলী
• গায়ক - অদিত রহমান
• গীতিকার - সোহেল আরমান
• সঙ্গীত পরিচালক -অদিত রহমান
• সুরকার - অদিত রহমান, হাসিব ও দোলা
• চিত্র গ্রহণ - মিছিল সাহা
• সম্পাদনা - বামী রহমান
বেলদা
বেলদা ভারতের পশ্চিমবঙ্গ রাজ্যের মেদিনীপুর জেলার   অধীনে খড়গপুর মহকুমার  অন্তর্গত  নারায়ণগড় ব্লকের একটি শহর ও সদর দপ্তর। ২০১৪ সালে পশ্চিমবঙ্গ সরকার দ্বারা বেলদা পৌরসভা হিসাবে ঘোষিত হওয়ার পর শহরের ব্যবসায় এবং জনসংখ্যা উভয়ই দ্রুত ও ক্রমবর্ধমান  ভাবে বৃদ্ধি পেয়েছে। এটি  খড়গপুর শহরের প্রায় ৩৫ কিলোমিটার দক্ষিণে, জেলা সদর দপ্তর মেদিনীপুর থেকে ৫০ কিলোমিটার এবং রাজ্য রাজধানী কলকাতা থেকে ১৬৫ কিলোমিটার  কিমি দূরত্বে অবস্থিত। বেলদা শহরের মধ্যদিয়ে  এনএইচ ৬০ এবং এসএ ৫  অগ্রসর হয়েছে। এটি রেলপথের সাথেও যুক্ত এবং এটি ' ওড়িশার প্রবেশদ্বার' নামেও পরিচিত। এভাবে, বেলদা দক্ষিণ ভারতের সাথে পূর্ব ভারতের সংযোগ স্থাপনে একটি গুরুত্বপূর্ণ ভূমিকা পালন করে। বিভিন্ন অংশ থেকে তার সহজ যোগাযোগের কারণে এটি একটি ভাল ব্যবসা কেন্দ্র।
ভূগোল
বেলদার অবস্থান । এই শহরের গড় উচ্চতা ১২ মিটার (৪২ ফুট)। গ্রাম পঞ্চায়েত বেলদা – ১ এবং বেলদা– ২  পশ্চিম মেদিনীপুর জেলার খরগপুর মহকুমার নারায়ণগড় উন্নয়ন ব্লকের মধ্যে অবস্থিত। বেলদা নারায়ণগড় উন্নয়ন ব্লকের সদর দপ্তর।
জনসংখ্যার উপাত্ত
২০১১ সালের আদমশুমারি অনুসারে বেলদা মোট জনসংখ্যার ১,৩৬৩ জন, যার মধ্যে ৭২২ (৫৩%) পুরুষ এবং ৬৪১ (৪৭%) মহিলা ছিল। ৬ বছরের নিচে জনসংখ্যা ছিল ৭৫ জন। বেলদায় মোট  ১,১১৩ জন সাক্ষর (বয়স ৬ বছরের বেশি এমন জনসংখ্যা ৮৭.২%)।
কৃত্রিম নখ
থাম্ব| কৃত্রিম নখ থাম্ব| কৃত্রিম নখ ও আঠা কৃত্রিম নখ, যা নকল নখ, জাল নখ বা নখ বর্ধিতকরণ নামেও পরিচিত, ফ্যাশন আনুষাঙ্গিক হিসাবে আঙ্গুলের নখের উপর স্থাপন করা হয়৷ অনেক কৃত্রিম নখের নকশা বাস্তব নখের চেহারার যতটা সম্ভব নকল করার চেষ্টা করা হয়, অন্যরা ইচ্ছাকৃতভাবে একটি শৈল্পিক চেহারার পক্ষে অবস্থান নেয়।
বেলদা
পৌরসভা
রাজ্য সরকার বেলদাকে পুরসভা করার ক্ষেত্রে অবশ্য বেশ কিছু পদক্ষেপ করা হয়েছে। কারণ, মুখ্যমন্ত্রী মমতা বন্দ্যোপাধ্যায় বেলদাকে পুরসভা করার কথা ঘোষণাও করেছিলেন। একটি সমীক্ষায় বলা হয়েছে, প্রস্তাবিত বেলদা পুরসভার এলাকা ১৯.৩৬ বর্গ কিলোমিটার। ২০০১ সালের জনগণনা অনুযায়ী প্রস্তাবিত বেলদা পুরসভা এলাকার জনসংখ্যা হল, ৩০ হাজার ৩৬২ জন। ২০১১ সালের খসড়া জনগণনা অনুযায়ী প্রস্তাবিত বেলদা পুরসভা এলাকার জনসংখ্যা হল ৩৮ হাজার ৮২০ জন। মূলত, চারটি গ্রাম পঞ্চায়েতের কিছু কিছু গ্রাম নিয়ে পুরসভা গঠিত হবে। যার মধ্যে বেলদা-১ গ্রাম পঞ্চায়েতের বড় মাতকাতপুর, বেলদা, বিনোদপুর, হরগোবিন্দপুর, বাখরাবাদ গ্রাম পঞ্চায়েতের আকন্দ, মান্না গ্রাম পঞ্চায়েতের কসবা-আসন্দ, পলশা, হরিবাড়, বুধিচক, উত্তর ভেটিয়া, যাদবচক ও বেলদা-২ গ্রাম পঞ্চায়েতের মহম্মদপুর-১, ২, ৩, দেউলি, সুসিন্দা-১, ২, ছোট মাতকাতপুর, কুলি, ময়নাপাড়া, বাড়বেলিয়া, পানিগাটিয়া ও গঞ্জ রয়েছে। অর্থাত্‌ ২৩টি গ্রামকে নিয়ে এই পুরসভা গঠিত হওয়ার কথা রয়েছে। সমীক্ষায় বলা হয়েছে, এলাকার ৫৮.৯০ শতাংশ মানুষ মূলত ব্যবসা বা চাকরি করেন। এলাকাবাসীর আশা। পুরসভা হলে শহরটিতে নাগরিক স্বাচ্ছন্দ্যের উন্নতি ঘটবে বলে মনেকরা হচ্ছে।
কৃত্রিম নখ
কৃত্রিম নখ নিয়মিত রক্ষণাবেক্ষণ প্রয়োজন; এটি সুপারিশ করা হয় যে এগুলো গড়ে প্রতি দুই সপ্তাহে পরিচর্যা করা উচিত, তবে এগুলো এক মাসের বেশি স্থায়ী হতে পারে। তা সত্ত্বেও, আকৃতি, আকার, নকশা এবং তুলনামূলকভাবে উচ্চ স্থায়িত্বের ক্ষেত্রে এদের বহুমুখীতা হল অন্যান্য ম্যানিকিউরের তুলনায় কিছু বাড়তি সুবিধা পাওয়া যায়।
বেলদা
থানা
বেলদা থানার প্রশাসনিক সীমা দাঁতন ২ সিডি ব্লকের মধ্যেও বিস্তৃত রয়েছে।
সংস্কৃতি এবং উৎসব
বেলদা সাধারণত বাঙালি উৎসব উদ্‌যাপন করে। সবচেয়ে গুরুত্বপূর্ণ উৎসব দুর্গা পূজা, যা হাজার হাজার মানুষকে আকর্ষণ করে। কালি পূজা আরেকটি জনপ্রিয় উৎসব। অন্যান্য উৎসবগুলির মধ্যে রয়েছে সরস্বতী পূজা, বসন্তী পূজা। দশেরা এবং দিওয়ালি এই শহরে বসবাসকারী গুজরাটি সম্প্রদায়ের মধ্যে জনপ্রিয়। এই শহরের বসন্ত উৎসবের মেলা সবচেয়ে জনপ্রিয়। সত্যনারায়ণ মন্দির শহরের অন্যতম একটি মন্দির, যেখানে নবরাত্রি গারবা নামে একটি উজ্জ্বল, মার্জিত এবং ঐতিহ্যবাহী নৃত্য শৈলী দিয়ে পালিত হয়। এটি এখনও ঐতিহ্যগত রূপে পরিচালিত হওয়ায় গুজরাটিদের আকর্ষণ করে এবং এখানে মা আম্বির ভক্তি এবং রথ যাত্রা পালিত হয়।
প্রায় সব ধরনের ধর্মীয় মানুষ বেলদাতে থাকে। এই কারণে, কেবল সকল হিন্দু বাঙালি এবং হিন্দুধর্মাবলম্বীদের উৎসবই নয়, ঈদুল ফিতর, ঈদ উল-আধা, মহরম, মহাভীর জয়ন্তী, বসন্ত উৎসব প্রভৃতি বেলদায় অন্যান্য ধর্মীয় উৎসব পালিত হয়।
তথ্যসূত্র
<references group="" responsive="1">
চাল জেলা
চাল জেলা,, আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে চাল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
খ
খ হলো বাংলা বর্ণমালার দ্বিতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৩তম বর্ণ।‘খ’ হলো একটি অর্ধমাত্রাযুক্ত ব্যঞ্জনবর্ণ।
বর্ণনা
খ বাংলা ব্যঞ্জনবর্ণের দ্বিতীয় বর্ণ। এটি ক-বর্গীয় ধ্বনিরও দ্বিতীয় ধ্বনি। কখনো কখনো এটি গণিতে অজ্ঞাতরাশি নির্দেশ করতে ব্যবহৃত হয়। এটির প্রাচীন ব্রাহ্মীরূপ হল 𑀔।
যুক্তবৰ্ণ
•খ বর্ণটি বাংলা ভাষায় অন্য বর্ণের সঙ্গে যুক্ত হওয়ার প্রবণতা তেমন দেখায় না। •"খ্র" যুক্তবর্ণটি ইংরেজি বা বিদেশি শব্দের প্রতিবর্ণীকরণে ব্যবহৃত হয়। দেশীয় শব্দে এর ব্যবহার নেই।
বৈশিষ্ট্য
খ হলো ধ্বনিগত বৈশিষ্ট্যের দিক দিয়ে কণ্ঠ্য ধ্বনি।এর উচ্চারণ জিহ্বামূল থেকে হয়ে থাকে। এটি একটি অঘোষ ধ্বনি যা উচ্চারণ করলে গলার স্বরতন্ত্রী অনুরণিত হয় না। এটি নিঃশ্বাসের উপর ভিত্তি করে একটি মহাপ্রাণ ধ্বনি।
সওদাগর (১৯৯১-এর চলচ্চিত্র)
সওদাগর ১৯৯১ সালে সুভাষ ঘাই পরিচালিত ভারতীয় হিন্দি নাট্ট্য চলচ্চিত্র। এটি হিন্দি সিলভার স্কীনের দুই প্রবীণ ভার্সেটাইল অভিনেতা, দিলীপ কুমার এবং রাজ কুমার, মুখ্য চরিত্রে অভিনয় করেছিলেন। এটি ছিল তাদের একত্রে অভিনীত দ্বিতীয় ছবি এর র্পূবের ১৯৯৯ সালে পাইঘাম চলচ্চিত্রের পরে দুই অভিনেতা একসঙ্গে পূনরায় পর্দায় হাজির হয়েছিলেন। এটি বিবেক মুশরান ও মনীষা কৈরালার আত্মপ্রকাশ/ডেবিউ সিনেমা ছিল, পরবর্তীকালে মনীষা কৈরালা বলিউডের এক নামী অভিনেত্রী হয়েছিলেন। সিনেমাটিতে আরও অভিনয় করেছেন আমরিশ পুরী, অনুপম খের, ডালিপ তাহিল, গুলশান গ্রোভার, দিনা পাঠক ও জ্যাকি শ্রফ । সিনেমার গল্প বিখ্যাত নাটক রোমিও এবং জুলিয়েট দ্বারা প্রভাবিত ছিল এবং মান্ধারির ভূমিকা রোমিও এবং জুলিয়েটের ফ্রিয়ার লরেন্সের সমান ছিল।
ছবিটি পুরো ভারত জুড়ে সিলভার-জুবলী সাফল্য পেয়েছিল এবং সুপারহিট হয়েছিল। সওদাগর পরিচালনার মাধ্যমে সুভাষ ঘাই পেয়েছিলেন তাঁর একমাত্র ফিল্মফেয়ার সেরা পরিচালক পুরস্কার ।
পটভূমি
মুভিটি শুরু হয়েছে মন্দড়ির সাথে, একজন বৃদ্ধ পঙ্গু ব্যক্তি, কিছু বাচ্চাকে দুটি বন্ধুর গল্প বলছে গল্পে দেখা যায়, বাড়িওয়ালার ছেলে রাজেশ্বর সিং এবং দরিদ্র ছেলে বীর সিংহের বন্ধু হয়েছিল। তারা একে অপরকে যথাক্রমে রাজু এবং বীরু বলে ডাকে। দুজনে বড় হওয়ার সাথে সাথে রাজু সিদ্ধান্ত নিল তার বোন পলিকান্তের বিয়ে বীরুর সাথে দিবে। এই বিয়েতে তাঁর বোন বা বীরের কোনও আপত্তি নেই।
যাইহোক, ভাগ্যক্রমে যা হয়, শ্বশুরবাড়ির লোকের যৌতুক দাবি করার কারণে কারণে একটি মেয়ের বিবাহ ব্যাহত হয়। তার সাথে বিয়ে দিয়ে মেয়ে এবং তার বাবা-মা'র মুখ বাঁচানোর জন্য সম্মান রাখে বীর। রাজু এই ঘটনা দেখে হতবাক, তার বোন, যিনি বীরুর উপর গোপনে ক্রাশ ছিলেন, তিনি আত্মহত্যা করেন। বিধ্বস্ত ও বিড়বিড়িত রাজু ঘোষণা করে যে যা ঘটেছিল তার জন্য বীরু একমাত্র দায়বদ্ধ এবং এখন সে তার শত্রু।
এই ঘটনার করেনে এই তারা তাদের অঞ্চলগুলি পৃথক চিহ্নিত করে । এক পর্যায় একটি উদ্বেগজনক এবং অলিখিত যুদ্ধের মতো সময় আসে: কেউ অন্যের অঞ্চল থেকে জীবিত প্রাণ হত্যা করতে পারে না, তবে অন্য ব্যক্তির ভূখণ্ডে প্রবেশ করলে সে তার নিজের ঝুতিকে এই কাজটি করবে। রাজার আত্মীয় চুনিয়া উভয় পক্ষকে যুদ্ধে রেখে রাজেশ্বরের অর্থ ছিনিয়ে নেওয়ার সুযোগ করে। চুনিয়ার বীরের পুত্র বিশালকে হত্যা করে এবং পরবর্তীকরা রাজু স্থীর করে যে তিনি বীরকে নির্মূল করতে কোনওভাবেই থামবে না।
ইতিমধ্যে, চুনিয়া পুরোপুরি রাজেশ্বরের ঘাঁটিতে প্রবেশ করে। তিনি পুরো অঞ্চলটি জয় করতে আগ্রহী এমন ছায়াময় দলগুলির সাথে চুক্তি শুরু করেন। তিনি আবারও তাদের মাঝে আগুন লাগানোর সিদ্ধান্ত নিয়েছিলেন, যা সে বীরুর অঞ্চল থেকে আমলা নামে এক কিশোরীকে অপহরণ, ধর্ষণ ও হত্যা করে করে।
তবে চুনিয়ার ভাগ্য বেশি দিন স্থায়ী হয় না। চুনিয়া যে লোকদের সাথে চুনিয়ার মোকাবেলা করেছিল তারা রাজেশ্বরে আক্রমণ করেছিল, চুনিয়ার আসল চেহারাটি প্রকাশ করেছিল। রাগী রাজেশ্বর এবং সহানুভূতিশীল বীর অবশেষে তাদের কয়েক দশকের শত্রুতা শেষ করে। এখানে, চুনিয়া মরিয়া হয়ে ওঠে এবং রাধা ও ভাসুকে বন্দী করে রেখেছে। চুনিয়ার বিরুদ্ধে লড়াই করার জন্য উভয় পক্ষের মানুষ ঐক্যবদ্ধ হয়েছে।
পরে, রাধা এবং ভাসু রক্ষা পায়, তবে তাদের দাদা যে মিলিত হয়েছে তা তাদের কাঝে অজানা। রাজু ও বীরু চুনিয়াকে মেরে ফেললেও প্রাণঘাতী আহত হয়। বন্ধুরা একে অপরের বাহুতে মারা যাওয়ার সাথে সাথে এই বন্ধুত্ব এবং শত্রুতার চূড়ান্ত অধ্যায়টি বন্ধ হয়ে যায়।
সংঙ্গীত
ছবিটির সংগীত রচনা করেছিলেন লক্ষ্মীকান্ত-পেয়ারলালের কিংবদন্তি জুটি এবং গানের কথা লিখেছেন আনন্দ বক্সী।
কোডি উইলসন
কোডি রুটলেজ উইলসন (জন্ম: ৩১ জানুয়ারী, ১৯৮৮) আমেরিকান ক্রিপ্টো-নৈরাজ্যবাদী, মুক্ত-বাজার নৈরাজ্যবাদী, এবং বন্দুক-অধিকার কর্মী। তিনি ডিফেন্স ডিস্ট্রিবিউটেডের প্রতিষ্ঠাতা ও পরিচালক হিসাবে সর্বাধিক পরিচিত, একটি অলাভজনক সংস্থা যা থ্রিডি প্রিন্টিং এবং ডিজিটাল উৎপাদনের জন্য উপযুক্ত উন্মুক্ত প্রবেশাধিকার বন্দুক নকশা, তথাকথিত "উইকি অস্ত্র" বিকশিত করে এবং প্রকাশ করে। তিনি ডার্ক ওয়ালেট বিটকয়েন স্টোরেজ প্রযুক্তির সহ-প্রতিষ্ঠাতা ।
ওয়্যার্ড ম্যাগাজিনের "ডেঞ্জার রুম" অনুযায়ী ২০১২ সালের বিশ্বের সবচেয়ে ১৫ বিপজ্জনক ব্যক্তির মধ্যে উইলসন এক জন।  ২০১৫ এবং ২০১৭ সালে ওয়াইয়ার্ড  ইন্টারনেটের পাঁচজন বিপজ্জনক ব্যক্তির মধ্যে অন্যতম একজন হিসাবে উইলসনের নাম ঘোষণা করা ছিল,  এবং ২০১৯ সালে তাকে দশকের অন্যতম সেরা বিপজ্জনক ইন্টারনেট ব্যক্তি হিসাবে তাঁর ঘোষণা করা হয়েছিল।
প্রাথমিক জীবন এবং শিক্ষা
কোডির জন্ম লিটল রক, আরকানসাসে। তিনি আরাকানসের ক্যাবট হাই স্কুলের ছাত্র সভাপতি ছিলেন। তিনি ২০০৬ সালে স্নাতক পাশ করেন।
লোশন
থাম্ব| ব্যানফ সেন্টারে লোশন এবং [[শ্যাম্পু]] লোশন হল একটি কম-সান্দ্রতাযুক্ত সাময়িক প্রস্তুতি যা ত্বকে প্রয়োগের উদ্দেশ্যে তৈরি। বিপরীতে, ক্রিম এবং জেলির সান্দ্রতা বেশি থাকে, সাধারণত কম জলের উপাদানের কারণে। লোশন খালি হাতে, একটি ব্রাশ, একটি পরিষ্কার কাপড় বা তুলো দিয়ে বাইরের ত্বকে প্রয়োগ করা হয়।
যদিও লোশন একটি ওষুধ সরবরাহের ব্যবস্থা হিসাবে ব্যবহার করা যেতে পারে, অনেক লোশন, বিশেষ করে হ্যান্ড লোশন এবং বডি লোশন এবং অ্যালার্জির জন্য লোশন শুধুমাত্র ত্বককে মসৃণ, ময়েশ্চারাইজ, নরম এবং কখনও কখনও সুগন্ধির জন্য লাগানো হয়।
কিছু ত্বকের যত্নের পণ্য, যেমন সানস্ক্রিন এবং ময়েশ্চারাইজার, একাধিক বিন্যানে পাওয়া যেতে পারে, যেমন লোশন, জেল, ক্রিম বা স্প্রে।
টাউনি রবার্টস
টাউনি রবার্টস, একজন মার্কিন প্রাক্তন পর্নোগ্রাফিক অভিনেত্রী।
জীবনী
হাই স্কুলের পর রবার্টস ফ্যাশন এবং ডিজাইনের জন্য ইউটাতে কলেজে যান, কিন্তু ২ বছর পর ছেড়ে দেন এবং ক্যালিফোর্নিয়ার লস অ্যাঞ্জেলেসে খুচরা ব্যবস্থাপনায় চাকরি নেন। এই সময়েই তিনি ডেটন নামে আরেকজন পর্নস্টারের সাথে দেখা করেন এবং তার মাধ্যমে প্রাপ্তবয়স্কদের ব্যবসা সম্পর্কে জানতে পারেন। রবার্টস হলিউডের কী ক্লাবে তার সাথে দেখা করেছিলেন, যা স্থানীয়দের কাছে লাইভ মিউজিকের জন্য সুপরিচিত ছিল। ডেটন ভিভিড এন্টারটেইনমেন্টের জন্য একটি চুক্তি তারকা হিসাবে কাজ করেছিলেন।
ব্যক্তিগত জীবন
টাউনি রবার্টস ডেভিড (ডিওসি) ও'কনারকে বিয়ে করেছেন। তিনি ২০০৬ সালের ডিসেম্বরের মাঝামাঝি সময়ে তার প্রথম সন্তানের জন্ম দেন।
রিক ফাইন্ডলেটার
রিক ফাইন্ডলেটার হলেন একজন মেকআপ শিল্পী যিনি দ্য লর্ড অফ দ্য রিংসের পাশাপাশি দ্য হবিট চলচ্চিত্রে মেকআপে কাজ করেছেন।
দ্য হবিট: দ্য ব্যাটল অব দ্য ফাইভ আর্মিস এর চলচ্চিত্রে মেকআপ শিল্প হিসেবে কাজ করার জন্য ৮৫ তম একাডেমি পুরস্কারে মনোনীত হন। পিটার সোর্ডস কিং এবং তামি লেনের সাথে তিনি মনোনয়ন ভাগ করেছেন।
আর্থার কম্পটন
আর্থার হলি কম্পটন (Arthur Holly Compton) কম্পটন ক্রিয়া আবিষ্কারের জন্য ১৯২৭ সালে পদার্থবিজ্ঞানে নোবেল পুরস্কার লাভ করেন। তার জন্ম মার্কিন যুক্তরাষ্ট্রের ওহাইও অঙ্গরাজ্যে। যুক্তরাষ্ট্রেই তার শিক্ষা এবং কর্মজীবন কেটেছে। ১৯৪৬ থেকে ১৯৫৩ সাল পর্যন্ত ওয়াশিংটন ইউনিভার্সিটি ইন সেন্ট লুইস বিশ্ববিদ্যালয়ের আচার্যের দায়িত্ব পালন করেন।
২নং ওয়ার্ড, ঢাকা উত্তর সিটি কর্পোরেশন
ওয়ার্ড নং ০২, ডিএনসিসি হল ঢাকা উত্তর সিটি কর্পোরেশনের এক নং অঞ্চলের একটি প্রশাসনিক ওয়ার্ড। ঢাকার শহরের অন্যতম ব্যস্ত এলাকা মিরপুর ১২-এ ওয়ার্ড নং ২ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্ভুক্ত।
বিবরণ
ওয়ার্ড নং ২, ঢাকা সিটির মিরপুর ১২ ও পল্লবী থানায় অবস্থিত। এর পূর্ব দিকে মানিকদি, পশ্চিম দিকে পল্লবী প্রধান সড়ক, উত্তর দিকে হারিরামপুর ইউনিয়ন ও দক্ষিণ দিকে সাংবাদিক প্লট অবস্থিত। এ ওয়ার্ডের আয়তন ১২ বর্গকিলোমিটার।
কানমরচে (প্রজাপতি)
কানমরচে (বৈজ্ঞানিক নাম: Ariadne ariadne (Linnaeus)) এক প্রজাতির মাঝারি আকারের প্রজাপতি যার শরীর ও ডানা মরচে রঙা, আর ডানায় গাঢ় মরচে অথবা কালো রঙের আজিকাটা। এরা ‘নিমফ্যালিডি’ গোত্রের সদস্য।
আকার
কানমরচে এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।
বিস্তার
কানমরচে উত্তর-পশ্চিম এর মরু অঞ্চল ছাড়া প্রায় সমগ্র ভারতেই পাওয়া যায়। এছাড়া শ্রীলঙ্কা নেপাল মায়ানমার মালয়েশিয়া তেও এদের পাওয়া যায়।
বর্ণনা
এদের ওপর-পিঠে মরচে রঙের ওপর কালচে-বাদামি আঁকাবাঁকা রেখার সারি। ডানার সীমারেখা ঢেউ-কাটা। সামনের ডানায় এই ঢেউগুলোর মধ্যে দুটো বেশ প্রকট। সামনের ডানার সন্মুখপ্রান্তে একটা সাদা ফোঁটা দেখা যায়।
আচরণ
এরা মাটির কাছাকাছি গাছের পাতায় বসে থাকে। কানমরচের ওড়ার ভঙ্গি বেশ লক্ষনীয়। এরা ধীর গতিতে উড়তে থাকে এবং অনেকক্ষণ ডানা না নাড়িয়ে হাওয়ায় ভাসতে থাকে, মাঝেমাঝে একটা দুটো ঝাঁকি দিয়ে ওড়া অব্যাহত রাখে। এরা মাটির কাছাকাছি উড়তে থাকে। বেশিরভাগ সময় গাছের পাতার উপর ডানা মেলে রৌদ্র পোহাতে দেখা যায়। তবে অনেকসময় পাতার নিচে ডানা মুড়ে বিশ্রাম নেয়। মাঝে মধ্যে এদের ভিজে মাটিতে এবং পচা ফল এর রস পান করতে দেখা যায়।
সিটি পার্ক হকি স্টেডিয়াম
সিটি পার্ক হকি স্টেডিয়াম কেনিয়ার নাইরোবি শহরে অবস্থিত একটি হকি স্টেডিয়াম যা কেনিয়া হকি ইউনিয়ন কর্তৃক পরিচালিত।
মাঠটি কেনিয়ার পুরুষ ও মহিলা দলের অনুশীলন করার স্থান ও বিভিন্ন আন্তর্জাতিক ম্যাচে ঘরের মাঠ হিসেবে কার্যকর।
স্টিভেন সেসেনন
জেজে স্টিভেন সেসেনন (, Steven Sessegnon; জন্ম: ১৮ মে ২০০০; স্টিভেন সেসেনন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর ইএফএল চ্যাম্পিয়নশিপের ক্লাব ব্রিস্টল সিটি এবং ইংল্যান্ড অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৮–০৯ মৌসুমে, ইংরেজ ফুটবল ক্লাব ফুলহ্যামের যুব পর্যায়ের হয়ে খেলার মাধ্যমে সেসেনন ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব ফুলহ্যামের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। সম্প্রতি ২০২০–২১ মৌসুমে, তিনি ধারে ফুলহ্যাম হতে ব্রিস্টল সিটিতে যোগদান করেছেন।
২০১৪ সালে, সেসেনন ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, সেসেনন এপর্যন্ত ১টি শিরোপা জয়লাভ করেছেন, যা তিনি ইংল্যান্ডের বয়সভিত্তিক দলের হয়ে জয়লাভ করেছেন।
প্রারম্ভিক জীবন
জেজে স্টিভেন সেসেনন ২০০০ সালের ১৮ই মে তারিখে ইংল্যান্ডের রোহ্যাম্পটনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি যমজ ভাই রায়ান সেসেননও ফুটবল খেলোয়াড়। তার বড় ভাই ক্রিস সেসেনন অর্ধ-পেশাদার পর্যায়ে ফুটবল খেলেছেন। বেনিনীয় আন্তর্জাতিক ফুটবল খেলোয়াড় স্তেফেন সেসেনন তার চাচাতো ভাই।
আন্তর্জাতিক ফুটবল
সেসেনন ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালের ২রা ডিসেম্বর তারিখে তিনি মার্কিন যুক্তরাষ্ট্র অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ইংল্যান্ড অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল স্পেন অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত হয়েছিল। একই বছরে তিনি ইংল্যান্ড অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল স্পেন অনূর্ধ্ব-১৭ দলকে ৫–২ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল; উক্ত প্রতিযোগিতায় তিনি ৫ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৮ সালের ১৪ই নভেম্বর তারিখে মলদোভা অনূর্ধ্ব-১৯ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
জনসংখ্যা নিয়ন্ত্রণে স্বাধীনতা পুরস্কার
জনসংখ্যা নিয়ন্ত্রণে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের জনসংখ্যা নিয়ন্ত্রণের ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়।  ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই ডা: মো: জাফরুল্লাহ চৌধুরীকে “জনসংখ্যা নিয়ন্ত্রণে স্বাধীনতা পুরস্কার” প্রদান করা হয়।
কালেরপাড়া জামে মসজিদ
ইতিহাস
কালেরপাড়া জামে মসজিদ অতি প্রাচীন মসজিদ। ৪০০ বৎসর পূর্বে ১৫৫২ সালে এই মসজিদের গোড়াপত্তন হয়। মসজিদটি প্রথমে খড়ের চৌচালা গৃহ ছিল। ১৮৬০ সালে পুনঃনির্মাণকালে করগেট টিনের ছাউনি দেওয়া হয়। ১৯৭২ সালে স্থায়ী ইমারত নির্মাণে করা হয়। তখন মসজিদটির পরিমাপ ছিল ২১.৩৭ মি/ ১৭.৪৬ মি। বর্তমানে (২০১৯ সাল) মসজিদটির সম্প্রসারণ ও পুনঃনির্মাণ কাজ শুরু হয়েছে। যাতে ৪ তোলা বিশিষ্ট একটি ভবন নির্মাণ করার পরিকল্পনা করা হয়েছে এবং মসজিদটির সম্প্রসারণ করা হবে। এই সমাজের মুসল্লিরা এই একটিমাত্র মসজিদে একত্রিতভাবে নামাজ আদায় করেন। গ্রামের ৫০০ ও অধিক পরিবাবের লোক এই মসজিদ এ নামাজ আদায় করেন। এই মসজিদে প্রতি শুক্রবারের জুম্মা ও রমজানের তারাবির জামাতে বিপুল সংখ্যক মহিলা মুসল্লি জামাতে শরিক হন। মসজিদের নামে কয়েক একর জমি আছে। আজ থেকে ২০০ বছর পূর্বেও কালেরপাড়া পার্শ্ববর্তী ৪/৫ টি গ্রামের মুসল্লিরা এই মসজিদে নামাজ আদায় করতেন।
দ্রুতি
কোনো বস্তু একক সময়ে যে দূরত্ব অতিক্রম করে, সাধারণভাবে তাকে দ্রুতি (speed) বলে। প্রকৃতপক্ষে একটি বস্তুর বেগের মানই হচ্ছে তার দ্রুতির পরিমাপ। অন্য কথায়: একটি বস্তু একক সময়ে যে দূরত্ব অতিক্রম করে, তাকেই দ্রুতি বলা যেতে পারে। ক্যালকুলাস অনুযায়ী, দ্রুতি হলো সময়ের সাথে দূরত্বের পরিবর্তনের হার। দ্রুতি একটি স্কেলার রাশি; অর্থাৎ এর কোনো দিক নেই। কারণ দূরত্বেরও কোনো দিক নেই, দিক আছে সরণের। দ্রুতির ভেক্টর রাশি হচ্ছে বেগ। দ্রুতির মাত্রা হচ্ছে [LT^-1] এবং একক হচ্ছে ms^-1। দূরত্বকে d এবং সময়কে t দ্বারা প্রকাশ করলে দ্রুতির রাশিমালা দাড়ায়: রৈখিক গতির ক্ষেত্রে দ্রুতির পরিমাপ সাধারণভাবেই করা যায়। তবে যে বস্তুগুলোর গতি দ্বিমাত্রিক (যেমন: বিমান), তাদের দ্রুতির দুইটি উপাংশ পাওয়া যায়। এর একটির নাম সম্মুখ দ্রুতি এবং অন্যটি ঊর্ধ্ব দ্রুতি।
এককসমূহ
দ্রুতির এককসমূহের মধ্যে রয়েছে:
বিভিন্ন যানবাহনে দ্রুতি পরিমাপ করার জন্য এগুলোর সাথে সাধারণত স্পিডোমিটার যুক্ত থাকে, যা দিয়ে দক্ষতার সাথে দ্রুতি পরিমাপ করা সম্ভব।
গড় দ্রুতি
যে সকল ভৌত ধর্মগুলোর দিক দিয়ে চিন্তা করলে দ্রুতি দ্বারা মূলত তাৎক্ষণিক দ্রুতি বোঝায়। কিন্তু বাস্তব পৃথিবীতে সবচেয়ে বেশি ব্যবহৃত হয় গড় দ্রুতি (\tilde{v} দ্বারা চিহ্নিত করা হয়) শব্দটি। নির্দিষ্ট সময় অতিক্রান্ত দূরত্বকে উক্ত সময় দ্বারা ভাগ করলে গড় দ্রুতি পাওয়া যায়। যেমন: কেউ যদি ২ ঘণ্টায় ৬০ কিলোমিটার দূরত্ব অতিক্রম করে, তবে তার গড় দ্রুতি হবে, ৬০/২ = ৩০ কিমি/ঘণ্টা। কিন্তু তার তাৎক্ষণিক দ্রুতি সময়ের সাথে দ্রুত পরিবর্তিত হয় এবং এ থেকে অনেক কম বেশিও হতে পারে, আবার শূন্যও হতে পারে।
গাণিতিকভাবে প্রকাশ করলে দাঁড়ায়:
[t_0, t_1] পরিমাণ সময়ের ব্যবধানে যে তাৎক্ষণিক দ্রুতি পাওয়া যায় তাকে সময়ের ফাংশন হিসেবে নিম্নোক্তভাবে প্রকাশ করা হয়:
আবার [l_0, l_1] পরিমাণ দূরত্বের পরিবর্তনে প্রাপ্ত তাৎক্ষণিক দ্রুতিকে দূরত্বের ফাংশন হিসেবেও প্রকাশ করা যায়:
অনেক সময় ধারণা করা হয়, অর্ধেক দূরত্ব v_{a} পরিমাণ দ্রুতিতে এবং বাকি অর্ধেক দূরত্ব v_{b} দ্রুতিতে অতিক্রম করলে মোট গড় দ্রুতি হবে । কিন্তু এটি ভুল ধারণা। প্রকৃতপক্ষে গড় দ্রুতির সমীকরণটি হবে এরকম: এখানে লক্ষ্য করার মতো বিষয় হচ্ছে এই যে, প্রথম সমীকরণের ফল একটি সঠিক বীজগাণিতিক গড়
আরও দেখুন
سرعة Fart Speed Rapido Vauhti Rapideso 速さ 속력 Greitis Брзина Laju Fart Fart Szybkość Rapidez Speed Fart 速率
বিগ বয় (গান)
জানুয়ারী ১৯৬৮ সালে, "বিগ বয়" ওরফে "আই এম এ বিগ বয় নাও" জ্যাকসন ৫(জ্যাকসন ফাইভ) কর্তিক স্টীলটাউন রেকর্ডের মাধ্যমে মুক্তিপ্রাপ্ত প্রথম একক অ্যালবাম। স্টীলটাউন বাদ্যযন্ত্রের কম্পোজিশনে দলটি "বিগ বয়" সঙ্গীতে অভিনয় করেছিল। গানটি সমালোচনামূলকভাবে অথবা বাণিজ্যিকভাবে সফল ছিল না কিন্তু জ্যাকসন পরিবার তবুও ফলাফলে আনন্দিত ছিল।
জ্যাকসন ৫ মোটাউন রেকর্ডের সাথে কাজ করার আগে স্টীলটাউন রেকর্ডের সঙ্গে একটি দ্বিতীয় একক প্রকাশ করেছিল। স্টীলটাউন রেকর্ডস গ্রুপ এর রেকর্ডিংগুলো নষ্ট হয়ে যাবে বলে মনে করা হয়েছিল। কিন্তু তারা আরো ২৫ বছর পরে সেগুলোকে পুনরাবিষ্কার করেছিল। "বিগ বয়" এর প্রচারমূলক নেতৃত্ব একক হিসেবে ১৯৯৫ সালে তারা সেগুলোকে পুনরায় ইস্যু করেছিল।
প্রথম রেকর্ড চুক্তি এবং একক নেতৃত্ব
জ্যাকসন ৫ প্রতিভা প্রতিযোগিতার মাধ্যমে তাদের অভিনয় কর্মজীবনের শুরু করে। ব্যেকম্যান জুনিয়র হাই এর একটি অনুষ্ঠানের সময়, দলটি গ্যারি, ইন্ডিয়ানা গ্রুপ এর হোমটাউন ভিত্তিক কোম্পানি, স্টীলটাউন রেকর্ডস মালিক গর্ডন কিথ এর নজরে আসে। কিথ সীমিত সংখ্যক রেকর্ডিংয়ের জন্য শিশুদের সাথে চুক্তি স্বাক্ষর করেন। তাদের যন্ত্র এবং সমর্থিত দল নিয়ে ছুটির দিনে ব্যান্ডটি রেকর্ড করা হয়েছিল। "বিগ বয়" এর ট্র্যাকসহ, মাইকেল জ্যাকসন ট্র্যাকের বেশীর ভাগ অংশ খালি কণ্ঠে গেয়েছিল এবং তার ভাইয়েরা অনেক অংশ যোগ করেছিল, যা রেকর্ডে করতে কয়েক ঘণ্টা সময় লেগেছিল এবং এটা লিখেছিল এড সিলভার।   প্রত্যেকটি রেকর্ড বিক্রির জন্য দলটিকে তিন সেন্ট করে দেওয়া হতো এবং যা পাঁচজন সদস্যদের মাঝে সমানভাবে ভাগ হতো।  দলটি জানুয়ারি ৩০, ১৯৬৮ সালে তাদের প্রথম একক অ্যালবাম "বিগ বয়" মুক্তি দেয়। এটার বি-সাইডে "ইউ হ্যাব চেঞ্জেড" এর সাহায্যে করা হয়েছিল। ব্রাদার্সরা তাদের জীবনের প্রথম জুড়ে অনেক স্ট্রিপ ক্লাবে "বিগ বয়" অভিনয় করতে যেত।
অভ্যর্থনা এবং জ্যাকসন পরিবার
জ্যাকসন পরিবার প্রথমবার গানের সম্প্রচার শুনতে রেডিওর চারপাশে জড়ো হয়েছিল। ৯ বছর বয়সী মাইকেল জ্যাকসন তার অভিজ্ঞতায় বলেন, “পরিবারের সবাই হাসাহাসি করেছিলো এবং অমরা একে অন্যকে জড়িয়ে ধরেছিলাম। আমরা মনে করেছিলাম আমরা করতে পেরেছি।” "বিগ বয়" এককটি বিলবোর্ডের সঙ্গীত চার্টে প্রদর্শিত হয়নি কিন্তু ১০,০০০ কপির বেশি বিক্রি হয়েছিল।
স্টীলটাউন ত্যাগ করা
জ্যাকসন ৫ স্টীলটাউন রেকর্ডের মাধ্যমে দ্বিতীয় ও চূড়ান্ত একক অ্যালবাম “উই ডোন্ট হ্যাভ টু বি ওভার ২১(টু ফল ইন লাভ)” মুক্তি দিয়েছিল।  দুটি একক অ্যালবাম ইলেভেন ট্র্যাক স্টুডিও অ্যালবাম দ্বারা তৈরী হয়েছিল কিন্তু এগুলো মুক্তি পায়নি।  জুলাই ২৬, ১৯৬৮ সালে, দলটি মোটাউন রেকর্ডস সঙ্গে একটি চুক্তি স্বাক্ষর করে।  যাইহোক, যেহেতু দলটির স্টীলটাউনের সাথে চুক্তির মেয়াদ শেষ হয়নি, তাই নতুন চুক্তি সম্পূর্ণরূপে মার্চ ১১, ১৯৬৯ সাল পর্যন্ত কার্যকর করা হয়নি। মোটাউন রেকর্ডস দলটিকে স্টীলটাউনের চুক্তির বাইরে পেতে চেষ্টা করেছিল, এবং শেষ পর্যন্ত একটি আর্থিক নিষ্পত্তির মাধ্যমে তারা এটা করতে সফল হয়েছিল।
পুনরাবিস্কার
"বিগ বয়" এর মাস্টার টেপ হারিয়ে যাবে বলে মনে করা হয়েছিল; যাইহোক, ১৯৯৪ সালে তাদের পারিবারিক বন্ধু বেন ব্রাউন, তার বাবার 'রান্নার ভাঁড়ারঘরে টেপটি পায়।. ব্রাউন ১৯৯৫ সালে বিপর্যস্ত রেকর্ডস ট্যাগটির রেকর্ড পুন:প্রকাশ করে - এর এক সপ্তাহ আগেই মাইকেল জ্যাকসনের হিস্টোরি অ্যালবামটি প্রকাশ করা হয়। তিনিও গানটিকে পুনরায় আয়ত্ত করে, যন্ত্রসংগীতটিকে ডাকের মাধ্যমে বিক্রি করতেন, সীমিত সংস্করণের প্যাকেজটির মধ্যে ছিল একটি কম্প্যাক্ট ডিস্ক এবং ক্যাসেট টেপ এবং প্যাকেজটি প্রায় $৩০ খরচ করে কেনা যেত।  "বিগ বয়" এর পুন:প্রকাশটি মিউজিক ভিডিওতে উন্নীত করা হয়েছিল।  ২০০৯ সালে, গর্ডন কিথ স্টীলটাউন কোম্পানির সময়কার, ৪৫ আর.পি.এম ফরম্যাটের 'বিগ বয়' "এর অনেকগুলো প্রাক মালিকানাধীন পণ্যের কপি এবং “উই ডোন্ট হ্যাভ টু বি ওভার ২১(টু ফল ইন লাভ)” এর ১০০ কপি নিলামের জন্য রাখেন। কিথের বিবৃত, “আমি অর্থ ব্যবহার করতে পারি... আমি এইসব ছেলেদের ভূমিতে পেয়েছিলাম... আমি সত্যিই এটার জন্য কোন প্রকৃত অর্থ পাইনি”।
ব্লাড ডায়মন্ড
ব্লাড ডায়মন্ড ২০০৬ সালের আমেরিকান পলিটিকাল থ্রিলার চলচ্চিত্র। ছবিটি ১৯৯৬ থেকে ২০০১ পর্যন্ত সিয়েরা লিওনের পটভূমিকে কেন্দ্র করে আবর্তিত হয়েছে।
কাহিনী সংক্ষেপ
১৯৯৯ সালের দিকে পশ্চিম আফ্রিকার দেশ সিয়েরা লিওনে এক রাজনৈতিক অস্থিরতা দেখা দেয়। সিয়েরা লিওনের সশস্ত্র বিদ্রোহী বাহিনী রেভল্যুশনারি ইউনাইটেড ফোর্স বা আরইউএফের হাতে বন্দি হন সলোমন (জিমন হানসো), কিন্তু ছেলে দিয়া সহ তার পরিবার পালিয়ে যেতে সক্ষম হয়। সলোমন বন্দি হবার পর যখন বিভিন্ন মানুষের হাত কাটা হচ্ছিল, তাকে রেখে দেওয়া হয় হীরক খনীতে কাজ করার জন্য। অন্যদিকে তার ছেলে "দিয়াও" বন্দি হয় আরএউএফের হাতে, তাকে ট্রেইন করা হয়, ব্রেইন ওয়াশ করে সৈনিক বানানো হয়।
একদিন হীরক খনিতে কাজ করার সময় সলোমন একটি গোলাপি রঙের বড় হীরা পান। পায়ের অঙ্গুলের মাঝে লুকিয়ে রাখেন কিন্তু ধরা পরে যান বিদ্রোহী ক্যাপটিনের কাছে। কিছুক্ষণের মধ্যেই সরকারি সৈন্য বাহিনী খনিতে হামলা করে, সলোমন সরকারি সৈন্য বাহিনীর হাতে বন্দি হন। বন্দি হওয়ার আগেই লুকিয়ে রাখেন হীরার খণ্ডটি।এরপর চলে সলোমন তার পরিবারকে ফিরে পাওয়ার কাহিনী।
কাহিনীতে এরপর আবির্ভাব ঘটে ড্যানি আর্চারের (লিওনার্ডো ডিক্যাপ্রিও)। ড্যানি আর্চার একজন স্মাগলার, অস্রের বিনিময়ে আরইউএফের কাছ থেকে হীরা কিনেন,সে জানতে পারে যে সলোমন একটি অতি মূল্যবান পিংক ডায়মন্ডের খোজঁ জানে। সে সলোমনকে তার পরিবার ফিরিয়ে দেওয়ার প্রতিশ্রুতি দিয়ে তাকে নিয়ে ডায়মন্ডটি পাওয়ার অভিযানে নেমে যায়। এর মধ্যে আর্চারের সাথে এক আমেরিকান সাংবাদিক ম্যাডি বয়েনের (জেনিফার কনেলি) সাথে পরিচয় হয়। মেডি আফ্রিকার ব্লাড ডায়মন্ডের উপর লিখতে চায়। শেষ পর্যায়ে ড্যানি আর্চার কৌশলে সোলেমনের ছেলেকে উদ্ধার করে কিন্তু তিনি মারা যান।
বিক্রম দোরাইস্বামী
বিক্রম কুমার দোরাইস্বামী হলেন যুক্তরাজ্যে নিয়ুক্ত ভারতীয় হাইকমিশনার। এই নিয়োগের আগে তিনি বাংলাদেশে ভারতীয় হাইকমিশনার ছিলেন।
প্রাথমিক জীবন এবং শিক্ষা
দোরাইস্বামী একটি তামিল সামরিক পরিবারে জন্মগ্রহণ করেন। তার পিতা একজন বিমানবাহিনীর কর্মকর্তা ছিলেন যিনি বাংলাদেশের স্বাধীনতা যুদ্ধে যুদ্ধ করেছিলেন, এমন একটি দেশ যেখানে দোরাইস্বামী শেষ পর্যন্ত হাই কমিশনার হয়েছিলেন। তিনি সারা ভারতের স্কুলে পড়াশোনা করেন, শেষ পর্যন্ত দিল্লি বিশ্ববিদ্যালয় থেকে ইতিহাসে স্নাতকোত্তর ডিগ্রি অর্জনের। সিভিল সার্ভিস পরীক্ষায় বসাকালে তিনি সাংবাদিক হিসেবে এক বছর কাজ করেছিলেন।
পেশাগত জীবন
তিনি ১৯৯২ ব্যাচের অংশ হিসাবে ভারতীয় পররাষ্ট্র পরিষেবা তে যোগদান করেন। তার কূটনৈতিক কর্মজীবনের সময়, তাকে জাতিসংঘের স্থায়ী মিশনে পোস্ট করা হয়েছে, তিনি জোহানেসবার্গে কনসাল জেনারেল ছিলেন এবং পররাষ্ট্র মন্ত্রণালয়ে দক্ষিণ এশীয় আঞ্চলিক সহযোগিতা সংস্থা এবং উত্তর আমেরিকান বিভাগের প্রধান ছিলেন।. তিনি বাংলাদেশে ভারতের হাইকমিশনার এবং দক্ষিণ কোরিয়া ও উজবেকিস্তানে ভারতের রাষ্ট্রদূত হিসেবে দায়িত্ব পালন করেছেন। তিনি প্রধানমন্ত্রী অটল বিহারী বাজপেয়ীর আমলে প্রধানমন্ত্রীর দপ্তরেও নিযুক্ত ছিলেন এবং প্রধানমন্ত্রী ডঃ মনমোহন সিংয়ের একান্ত সচিব ছিলেন।
ব্যক্তিগত জীবন
তিনি সঙ্গীতা দোরাইস্বামীর সাথে বিবাহিত এবং তাদের একটি পুত্র রয়েছে। বিক্রম দোরাইস্বামীর আগ্রহের মধ্যে রয়েছে পড়া, খেলাধুলা, ফিটনেস, ভ্রমণ এবং জ্যাজ। তিনি চীনা, কিছু ফরাসি এবং কোরিয়ান ভাষায় কথা বলতে পারেন।
গুরুং জনজাতি
গুরুং জনজাতি (এছাড়াও বলা হয় তামু) হল নেপালের গণ্ডকী প্রদেশের পাহাড় ও পর্বতে বসবাসকারী একটি জাতিগোষ্ঠী। তারা মনাঙ, মুস্তাঙ, কাস্কী, লমজুঙ, পর্বত, ডলপো এবং স্যাংজা, ধাদিঙ জেলায় বসবাস করে। ২০১১ সালের জনগণনার হিসাবে তাদের জনসংখ্যা ৫২২,৬৪১ জন। তারা চীনা-তিব্বতি গুরুং ভাষায় কথা বলে।
ইতিহাস
তাদের কিংবদন্তি অনুসারে, গুরুং ছিল একটি বিচরণকারী উপজাতি। মুস্তাঙ জেলায় প্রবেশ করার আগে তারা তিব্বত পেরিয়ে পশ্চিমে চলে গিয়েছিল। তারা তিব্বতে বসবাস করেছে ৭ম শতাব্দীতে, সেখানে বৌদ্ধ ধর্মের প্রবর্তনের আগে কোন সময়, কারণ গুরুং ধর্মীয় ঐতিহ্যগুলি মূলত সর্বপ্রাণবাদী (মানব বিষয়ের সাথে সংশ্লিষ্ট অসংখ্য আধ্যাত্মিক প্রাণীতে বিশ্বাস এবং মানুষের স্বার্থে সাহায্য বা ক্ষতি করতে সক্ষম।)। তারা বন ও বৌদ্ধ ধর্মের প্রথা অনুসারে তাদের বিভিন্ন আনন্দ উৎসব ও পার্বণ এবং পূজা, জন্ম, মৃত্যু ও বিবাহ সংক্রান্ত অনুষ্ঠান ও প্রথাগুলি পালন করে।
গুরুংদের প্রধান এবং সবচেয়ে বড় উৎসব হল লোসার, ডিসেম্বরের শেষে এই উৎসবকে নববর্ষ হিসেবে পালন করা হয়। পশ্চিম তিব্বতের প্রাচীন বর্ষপঞ্জি অনুসারেই তাদের উৎসবগুলি পালিত হয়। তাদের প্রধান পেশা পশুপালন, এর মধ্যে ভেড়া পালন এবং শিকারও আছে। শেষের দিকে, তারা ব্রিটিশ সেনাবাহিনীতেও যোগদান করেছিল এবং তাদের বলা হত গোর্খা সৈনিক।
ধর্ম
গুরুং ধর্মের পুরোহিতদের মধ্যে রয়েছে বন লাম (লামা), ঘ্যাবরি (ঘ্যাবরিং) এবং পাচ্যু (পাজু)। গুরুংদের মধ্যে শামানবাদী উপাদানগুলি (শামানবাদ হল একটি ধর্মীয় অনুশীলন যাতে একজন অনুশীলনকারী (শামান) তাদের সাথে যোগাযোগ করে যা তারা চেতনার পরিবর্তিত অবস্থার মাধ্যমে আত্মিক জগত বলে বিশ্বাস করে, যেমন আধা-চেতনার একটি অবস্থা) প্রবল এবং বেশিরভাগ গুরুং মানুষই প্রায়ই সাম্প্রদায়িক কার্যকলাপে বৌদ্ধ এবং বান আচারগুলি গ্রহণ করে।
শংকর গুহনিয়োগী
শংকর গুহনিয়োগী (জন্ম: ১৪ ফেব্রুয়ারি ১৯৪৩ — ২৮ সেপ্টেম্বর, ১৯৯১) ভারতে র শ্রমিক নেতা ও শহীদ। তার জন্ম হয়েছিল অবিভক্ত বাংলার দিনাজপুর জেলায়, প্রকৃত নাম ধীরেশ গুহনিয়োগী। পিতা হেরম্বকুমার গুহনিয়োগী।
বামপন্থী রাজনীতি
ছাত্রাবস্থায় বামপন্থী রাজনীতি তে আকৃষ্ট হয়ে ভারতীয় ছাত্র ফেডারেশনের সদস্য। পরে ভারতের কমিউনিস্ট পার্টি (মার্ক্সবাদী) ও নকশালবাড়ী আন্দোলনে প্রভাবিত হয়ে ভারতীয় কমিউনিস্ট পার্টি (এম-এল) এর সদস্য হয়েছিলেন। গণসংগঠনের প্রশ্নে মতপার্থক্যের ফলে বহিষ্কৃত হন দল থেকে।
ভিলাই শ্রমিক আন্দোলন
ভিলাই নগর স্টিল প্ল্যান্টে কাজ করতে করতেই দুর্গ বিশ্ববিদ্যালয়ের থেকে বিজ্ঞানে স্নাতক হন শংকর। শ্রমিক আন্দোলনে নেতৃত্বদানের জন্যে চাকরি যায় তার। গ্রেপ্তারি এড়াতে ছত্তীসগঢ় চলে যান ও কৃষক শ্রমিকদের ভেতরে থেকে কাজ করতে শুরু করেন। মাছ ধরা, পাথর ভাঙ্গা, চাষাবাদ ইত্যাদি অনেক কিছুই জীবিকা নির্বাহের কারণে তাকে করতে হয়েছে। জগদলপুর থেকে শ্রমিক শোষনের বিরুদ্ধে তার প্রতিবাদী লেখা প্রকাশ হতে থাকে হিন্দি ভাষার 'স্ফুলিঙ্গ' পত্রিকায় ফলে স্থানীয় মাফিয়া ও পুলিশের আক্রমনের সম্মুখীন হতে হয়েছে একাধিকবার। ১৯৭৫ এ জরুরী অবস্থা জারী হলে জংগলে আত্মগোপন করেন। এই সময় প্রথম ছদ্মনাম নেন শংকরলাল ঠাকুর। পরবর্তীতে 'শংকর' নামেই দেশের শ্রমজীবী মানুষের কাছে ব্যাপক পরিচিতি। বিয়ে করেছিলেন আদিবাসী শ্রমিক কন্যা আশা কে।
খনিশ্রমিক আন্দোলন
শ্রমিক ইউনিয়নের নিয়মতান্ত্রিক কাঠামোর বাইরে শংকর গুহনিয়োগী সম্পূর্ণ নিজস্ব ধারায় শ্রমিক আন্দোলন গড়ে তোলেন, কোনো সংসদীয় রাজনৈতিক দলের ছত্রছায়া ব্যতিরেকে। জরুরী অবস্থা শেষ হওয়া অবধি সাড়ে পাঁচ বছর কারারুদ্ধ ছিলেন এবং মুক্তি পেয়ে অসংগঠিত ঠিকা শ্রমিকদের নিয়ে কাজের নিরাপত্তা ও ন্যায্য মজুরির দাবীতে ব্যাপক আন্দোলনে অংশগ্রহণ। ১৯৭৭ সালে দাল্লি-রাজহারা এলাকায় লোহাখনি শ্রমিকদের নিয়ে তৈরি হয় 'ছত্রিশগড় খনি শ্রমিক সংঘ'। তার কাজের ক্ষেত্র ভিলাই রায়পুর অঞ্চলেও ছড়িয়ে যায়।
সামাজিক আন্দোলন
স্থানীয় শ্রমজীবি মানুষদের সাথে মিশে গিয়ে কাজ করতেন বলে তার জনপ্রিয়তা উত্তরোত্তর বৃদ্ধি পেতে থাকে। নদীবাঁধ বিরোধী আন্দোলন বা জংগলের অধিকার নিয়েও তিনি সংগ্রাম করেছেন। আন্দোলনের ফলে মজুরি বৃদ্ধির হলেও তিনি লক্ষ্য করেন শ্রমিকদের রোজগারের একটা বড় অংশ মদের পেছনে নষ্ট হচ্ছে। মহিলা শ্রমিকদের সহায়তায় মদ্যপান বিরোধী ধারাবাহিক সংগ্রামে তিনি জয়ী হন ও সামাজিক সুফল পাওয়া যায়। তার চিন্তার মূল মন্ত্র ছিল 'সংঘর্ষ অউর নির্মাণ'। তার উদ্যোগে ছত্রিশগড়ে শ্রমিকদের স্বেচ্ছাশ্রম ও চাঁদায় নির্মিত হয় শহীদ হাসপাতাল। এছাড়াও শিক্ষা, স্বাস্থ্য, পরিবেশ সচেতনতা, ন্যায্য মজুরির দাবীতে তার লড়াই সেখানকার সাধারন মানুষের কাছে প্রবল জনপ্রিয়তা দেয়।
মৃত্যু
তার আন্দোলন ও জনসমর্থন স্থানীয় দুর্নীতিবাজ রাজনীতিবিদ ও খনি মাফিয়াদের কাছে বিপদের কারণ হয়ে দাঁড়ায়। ২৮ সেপ্টেম্বর, ১৯৯১ ভিলাইতে নিজ বাসভবনে ঘুমের মধ্যে তাকে আততায়ীরা হত্যা করে।
র‍্যাপিড মেট্রো গুরগাঁও
র‍্যাপিড মেট্রো গুরগাঁও লিমিটেড (আরএমজিএল) দ্বারা নির্মিত এবং পরিচালিত, এই মেট্রো রেল ব্যবস্থাটি বিশ্বের প্রথম সম্পূর্ণ বেসরকারি অর্থায়নে তৈরি মেট্রো। কেন্দ্রীয় সরকার, হরিয়ানা সরকার বা কোনও সরকারী খাতের উদ্যোগে বিনিয়োগে এটি নির্মিত হয়নি। মেট্রো সেবাগুলি দৈর্ঘ্য ০৬:০৫ টা এবং ০০:৩৬ টার মধ্যে দৈনিক ৪ মিনিট অন্তর চলছে। মেট্রো ট্রেনগুল তিনটি কোচ দ্বারা গঠিত। তৃতীয় রেল (থার্ড লাইন) দ্বারা ৭৫০ ভোল্ট সরাসরি বিদ্যুৎ সরবরাহ করা হয়। এই মেট্রো ব্যবস্থাটি ছিল ভারতের মধ্যে প্রথম যারা স্টেশনগুলির নামকরণের অধিকার নিলামের মাধ্যমে ঠিক করে।
ইতিহাস
গুড়গাঁও মেট্রো বিশ্বের প্রথম সম্পূর্ণ বেসরকারী মেট্রো ব্যবস্থা। প্রকল্পটিকে একটি সরকারি-বেসরকারি অংশিদারত্ব হিসাবে বাস্তবায়িত করা হয়েছিল। প্রকল্পটির সম্পূর্ণ খরচ বেসরকারি সংস্থা প্রদান করে এবং হরিয়ানা সরকার কর্তৃক উত্থাপিত হয়েছিল প্রকল্পের জন্য সরকারি সমর্থন। বেসরকারি সংস্থাকেও মেট্রো রক্ষণাবেক্ষণ ও পরিচালনার জন্য নিজের খরচের দায়িত্ব দেওয়া হয়েছিল। হুডা প্রাথমিকভাবে গণপরিবহন থেকে মুনাফা অর্জনের জন্য একটি বেসরকারী কোম্পানির বিরুদ্ধে আপত্তি জানিয়েছিল, অবশেষে হুডা ₹৭.৬৫ বিলিয়নের (১১১.৩ মিলিয়ন মার্কিন ডলার) অর্থের বিনিময়ে ৩৫ বছরের জন্য যোগাযোগ রাজস্ব চুক্তি করে, যেখানে তারা বিজ্ঞাপন এবং সম্পত্তি উন্নয়ন রাজস্বের ৫-১০% পাবে।
₹৯ বিলিয়ন (মার্কিন $১৩১.০ মিলিয়ন) টাকার প্রকল্পটির চুক্তি ২০০৯ সালের জুলাইয়ে প্রদান করা হয়েছিল, যা ৩০ মাসের সময়সীমার মধ্যে সম্পন্ন হবে। ভিত্তি প্রস্তর ১১ আগস্ট ২০০৯ তারিখে স্থাপিত হয়। এই লাইন র্যাপিড মেট্রো গুড়গাঁও লিমিটেড (আরএমজিএল) দ্বারা নির্মাণ করা হয় এবং পরিচালিত হয়। অক্টোবর ২০১২ সালে এই প্রকল্পের ব্যয় ধরা হয়েছিল ₹১০.৮৮ বিলিয়ন (মার্কিন ডলার $১৫৮.৩ মিলিয়ন)।
মূলত ২০১২ সালে মেট্রো ব্যবস্থাটি চালু করার পরিকল্পনা করা হলেও, এটি প্রথম পর্যায়ে ১৪ নভেম্বর ২০১৩ খোলা।
প্রথম পর্যায়
গুরগাঁও মেট্রো বিভিন্ন পর্যায়ে নির্মিত হয়েছিল। প্রকল্পটির প্রথম পর্যায়ে ৫.১ কিলোমিটার মেট্রো লাইন নির্মান করা হয়। সিকান্দারপুর এবং ফেজ ২ স্টেশনের মধ্যবর্তী অংশে দুটি ট্র্যাক, এবং অবশিষ্ট স্টেশনগুলি একটি ট্র্যাক নিয়ে বৃত্তাকার ভাবে পরিবেশিত হয়। প্ল্যাটফর্ম দৈর্ঘ্য ৭৫ মিটার।
দ্বিতীয় পর্যায়
দ্বিতীয় পর্যায়ে সিকান্দারপুর থেকে ৬.৬ কিমি দীর্ঘ মেট্রো লাইন দক্ষিণ-পশ্চিমে গুরগাঁওয়ের সেক্টর ৫৫ ও সেক্টর ৫৬ এবং বেশিরভাগই অংশ গল্ফ কোর্স রোডের মধ্য দিয়ে গেছে। একটি লাইনের এই অংশটি আংশিকভাবে সেক্টর ৫৩-৫৪ পর্যন্ত ৩১ মার্চ ২০১৭ সালে খোলা হয়েছিল। সেক্টর ৫৫-৫৬ পর্যন্ত অন্য ২ টি স্টেশন ২৫ এপ্রিল ২০১৭ সালে খোলা হয়।
অবকাঠামো
মেট্রো ব্যবস্থাটি সম্পূর্ণরূপে উন্নত এবং স্বয়ংক্রিয়ভাবে পরিচালিত হয়। বৈশিষ্ট্যগুলির কারণে, রেল ম্যাগাজিনের বিভিন্ন নিবন্ধ এই মেট্রো ব্যবস্থাকে হালকা মেট্রো ব্যবস্থা হিসেবে সংজ্ঞায়িত করে।
রোলিং স্টক
২১ এপ্রিল ২০১০ সালে, সিমেন্স ঘোষণা দিয়েছিল যে তিন-কোচের মেট্রো ট্রেন সহ মেট্রো লাইন নির্মাণের জন্য একটি পরিদর্শক চুক্তি প্রদান করেছে। সিমেন্সের ৫ টি অ্যালুমিনিয়ামের শীতয়তাপ নিয়ন্ত্রীত ট্রেন নির্মাণের জন্য সিএসআর ঝুঝো ইলেকট্রিক লোকোমটিভ এক্সপেরিয়া-এর সঙ্গে উপ-চুক্তি করে। চীনে নির্মিত প্রথম তিন-কোচের ট্রেনটি ১১ সেপ্টেম্বর ২০১২ সালে তে গুড়াগাঁওয়ে এসে পৌঁছেছিল। আরএমজিএল মেট্রো দ্বিতীয় পর্যায়ে বিস্তার জন্য অতিরিক্ত সাতটি তিন-কোচের মেট্রো ট্রেনের বরাত দেয় সংস্থাকে। ৫ ফেব্রুয়ারি ২০১৬ সালে এই ৭ টি ট্রেনের মধ্যে ৪ টি গুরগাঁওয়ে এসেছিল।
৩ কোচ যুক্ত প্রতিটি ট্রেনের খরচ ₹৩০ মিলিয়ন (US $৪.৪ মিলিয়ন) এবং ট্রেনগুলি রৌপ্য এবং নীল রংয়ের। ৩ কোচ বিশিষ্ট ট্রেনের মোট দৈর্ঘ্য ৫৯.৯৪ মিটার (১৯৬.৭ ফুট)। কোচগুলি ২.৮ মিটার (৯.২ ফুট) প্রশস্ত, ছাদ-মাউন্ট এয়ার কন্ডিশনার যুক্ত এবং প্রতিটি কোচের প্রতিটি দিকে ৪ টি দরজা রয়েছে। প্রতিটি ট্রেনে প্রায় ৮০০ যাত্রীর ধারণ ক্ষমতা রয়েছে। এই মেট্রো প্রতি ঘণ্টায় ৩০,০০০ যাত্রী বহন করার জন্য ডিজাইন করা হয়েছে।
পরিচালনাকারী
র্যাপিড মেট্রো গুড়গাঁও লিমিটেড (আরএমজিএল) দ্বারা এই লাইন তৈরি করা হয় এবং পরিচালিত হয়। এটি রিয়েল এস্টেট ডেভেলপার ডিএলএফ এবং আইএল এন্ড এফএস-এর মধ্যে একটি যৌথ উদ্যোগ হিসেবে প্রতিষ্ঠিত। ডিএলএফ স্টেশনগুলির কাছে অনেকগুলি সম্পত্তি কিনেছে, আরএল এন্ড এফএস ছিল জেভি'তে সর্বাধিক অংশীদার। পরে ডিএলএফ আইএল এন্ড এফএস'কে তার শেয়ার বিক্রি করে এবং যৌথ উদ্যোগ থেকে বেরিয়ে আসে। লেনদেনের পর, আইএল এন্ড এফএস ট্রান্সপোর্টেশান নেটওয়ার্ক লিমিটেড (আইটিএনএল) আরএমজিএলে ৮২.৮% শেয়ার ধারণ করেছে এবং আইটিএনএল-এর সহায়ক আইএলএ ন্ড এফএস রেল লিমিটেড (আইআরএল) ১৭.২% ভাগ অংশিদার। ২০১১ সালের ১১ ফেব্রুয়ারি আইটিএনএল ঘোষণা দেয় যে, এটি ঋণের স্বার্থে আরএমজিএল-এর ৪৯% শেয়ার বিক্রি করেছে ₹৪৯৯.৯ কোটি টাকায় (মার্কিন $৭৪ মিলিয়ন মার্কিন ডলার), যার মূল প্রতিষ্ঠান ইনফ্রাস্ট্রাকচার লিজিং এন্ড ফাইন্যান্সিয়াল সার্ভিসেস লিমিটেড (আইএলএন্ড এফএস)।
টিকিট
র্যাপিড মেট্রোর পুরো লাইনের ভারা ₹২০ (২৯ ¢ মার্কিন)। র্যাপিড মেট্রোতে দিল্লি মেট্রো টোকেন এবং স্মার্ট কার্ড গ্রহণ করা হয়। থার্স গ্রুপ কর্তৃক স্বয়ংক্রিয় ভাড়া সংগ্রহের ব্যবস্থা সরবরাহ করা হয়।
পুনরাবৃত্তির হার
তিনটি কোচ যুক্ত ট্রেনগুলি ০৬:০৫ থেকে ২২ টা পর্যন্ত চলাচল ৪-মিনিটের অন্তর। ট্রেনগুলি সর্বোচ্চ গতিবেগ ৮০ কিলোমিটার/ঘণ্টা এবং ৪০ কিলোমিটার/ঘণ্টায় গড় গতিতে কাজ করে।
নিরাপত্তা
যাত্রীদের নিরাপত্তার জন্য, প্রতি প্ল্যাটফর্মে জরুরী স্টপ প্লাঞ্জার রয়েছে, এবং "নীল আলো স্টেশন" সুবিধাটি কন্ট্রোল রুমের সাথে যোগাযোগ করতে সক্ষম করে। "টক বাটন টিপস"  কোচগুলির মধ্যেকোনও সমস্যায় যাত্রীকে সরাসরি ড্রাইভারের সাথে কথা বলতে সক্ষম করে।
নিরাপত্তা ব্যবস্থা
র্যাপিড মেট্রোতে নিরাপত্তা ব্যবস্থা একটি ব্যক্তিগত নিরাপত্তা সংস্থা দ্বারা পরিচালিত হচ্ছে সিকান্দারপুর স্টেশনে এই ব্যবস্থার একটি ডেডিকেটেড মেট্রো থানার রয়েছে। সকল যাত্রীদের জন্য একটি টোল ফ্রি হেল্পলাইন (+ ৯১-১২২ ২৮০০০২৮) ২৪ ঘণ্টার জন্য কাজ করছে। ট্রেন এবং স্টেশন নিরীক্ষণ করতে সিসিটিভি ক্যামেরা ব্যবহার করা হয়।
দারকাদ জেলা
দারকাদ জেলা আফগানিস্তানের তখর প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে দারকাদ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
সূর্যডিম আম
সূর্যের ডিম আম বা মিয়াজাকি আম (বৈজ্ঞানিক নাম: Taiyo-no-tomago) ) একটি জাপানি আম। আন্তর্জাতিক বাজারে এটি ‘লাল আম’ নামে পরিচিত।
নামকরণ
তাইয়ো নো তামাগো’র অর্থ হচ্ছে সূর্যের ডিম। এই আম অনেকটাই মুরগির ডিমের মতো। আর আমের রঙটাও যেহেতু লাল, তাই এর এমন নামকরণ করা হয়েছে। জাপানের তাইয়ো নো তামাগো আম, বাংলা ভাষায় যার অর্থ সূর্যের ডিম আম পৃথিবীর সবচেয়ে দামি আম। বিশ্বব্যপী এই আম লাল আম হিসেবে অধিক পরিচিত। জাপানের মিয়াজাকিতে উৎপন্ন হয় বলে অনেকে একে মিয়াজাকি আম নামেও ডাকে।
বিবরণ
প্রতি বছর এপ্রিলে মিয়াজাকির পাইকারি বাজারে সূর্যের ডিম আমের নিলাম হয়। স্থানীয় বিশেষজ্ঞরা আমের আকার আকৃতি, রং, মিষ্টতা, স্বাদ ইত্যাদির উপর ভিত্তি করে সেরা সূর্যের ডিম নির্বাচন করেন। এই আমের সাথে উত্তর আমেরিকার ডোল ব্র্যান্ডের আমের তুলনা করা যেতে পারে। কিন্তু মূল্যের দিক থেকে তাইয়ো নো তামাগোর আম অনেকটাই এগিয়ে। তাইয়ো নো ব্র্যান্ডের আমের আরেকটি বৈশিষ্ট্য হচ্ছে এর কোনো আমের ওজনই ৩৫০ গ্রামের অধিক নয়।
আডিডাস ব্রাজুকা
আডিডাস ব্রাজুকা স্বাগতিক ব্রাজিলে অনুষ্ঠিত ২০১৪ ফিফা বিশ্বকাপ ফুটবল খেলার আনুষ্ঠানিক বল। বিশ্ব ফুটবলের প্রধান নিয়ন্ত্রক সংস্থা ফিফা’র অন্যতম অংশীদার ও ১৯৭০ সাল থেকে ফিফা বিশ্বকাপে বল সরবরাহকারী আডিডাস প্রতিষ্ঠান এ বল তৈরির দায়িত্ব পায়। ফিফা বিশ্বকাপের ইতিহাসে প্রথমবারের মতো ফুটবল সমর্থকদের মাধ্যমে বলের নামকরণ ব্রাজুকা রাখা হয়েছে। নামকরণের জন্য সাধারণ ভোটের আয়োজন করা হয়। দশ লক্ষেরও অধিক ব্রাজিলীয় ফুটবল অণুরাগী তাদের ভোটাধিকার প্রয়োগ করে। এতে ৭০ শতাংশেরও অধিক ভোটের মাধ্যমে ব্রাজুকা নামকরণে ভোটারগণ তাদের সমর্থন ব্যক্ত করে। ব্রাজিলীয় সংস্কৃতির বিষয়াবলীর সাথে মিল রেখে আডিডাস কর্তৃপক্ষ ব্রাজুকা, বোসা নোভা ও কার্নাভালেস্কা-সহ তিনটি সম্ভাব্য নামের তালিকা প্রস্তুত করেছিল।
ইতিহাস
২ সেপ্টেম্বর, ২০১২ তারিখে বলের নামকরণ ঘোষণা করা হয়। স্থানীয় সাংগঠনিক কমিটি ও আডিডাস - যৌথভাবে সাধারণ ভোটের আয়োজন করে। দশ লক্ষাধিক ব্রাজিলীয় ফুটবল ভক্ত তাদের মতামত ভোটের মাধ্যমে প্রদান করে। তন্মধ্যে ৭৭.৮% ভোট ব্রাজুকা নামটি পছন্দ করে। পূর্ব-নির্ধারিত অন্য দু’টি পছন্দসই নামের মধ্যে ছিল বোসা নোভা ও কার্নাভালেস্কা। এ দু’টোয় যথাক্রমে ১৪.৬% ও ৭.৬% ভোট পড়ে।
ফিফা জানায়, অনানুষ্ঠানিক পরিভাষা ব্রাজুকা ব্রাজিলীয়রা তাদের জীবনধারায় জাতীয় বীরত্বগাঁথায় ব্যবহার করে এবং তাদের আবেগ, গর্ব ও সকলকে শুভেচ্ছা বার্তায় ফুটবলের মাধ্যমে প্রতিচ্ছবি হিসেবে তুরে ধরে। শুরুতে বল নির্মাণে চীনের উৎপাদনকারী প্রতিষ্ঠান ব্যর্থ হওয়ায় পাকিস্তানের শিয়ালকোটের ফরোয়ার্ড স্পোর্টস বল তৈরির দায়িত্ব পায়।
বৈশিষ্ট্য
ব্রাজুকা বলটি আডিডাস টাঙ্গো ১২ সিরিজের উন্নত সংস্করণ। এতে একই ধরনের ব্ল্যাডার ও আবরণ থাকলেও কাঠামো হিসেবে পৃথক বহিরাবরণ রয়েছে। আডিডাসের বাজারজাতকরণের পুস্তিকায় দাবী করা হয়েছে যে, বলটি একই ওজন ও গোলাকৃতিভাব প্রবল বৃষ্টিপাতেও একই থাকবে। চার বছর পূর্বেকার বিশ্বকাপে ব্যবহৃত আডিডাস জাবুলানি বলের চেয়েও অধিক বায়ুসহচর এটি।
টারা হোয়াইট
ট্যারা হোয়াইট (জন্ম: মার্টিনা ম্রাকভিওভা, ১৯ নভেম্বর ১৯৮৭ ) একজন চেক পর্নোগ্রাফিক অভিনেত্রী।
জীবনী
পাঁচ বছর বয়সে, হোয়াইট বড় হয়ে স্ট্রিপার হতে চেয়েছিল এবং তার বেডরুমে স্ট্রিপিং অনুশীলন করতেন। তেরো বছর বয়সে, তিনি একজন পর্ন তারকা হওয়ার আকাঙ্ক্ষা করেছিলেন এবং তার মায়ের হাই হিল জুতা দিয়ে পোজ দেওয়ার অনুশীলন করেছিলেন; তার মা তাকে অনুশীলন করতে দেখেছিলেন এবং যখন তিনি তার মেয়ের উচ্চাকাঙ্ক্ষা সম্পর্কে জানতে পেরেছিলেন তখন তিনি অসন্তুষ্ট হন।
হোয়াইট কলেজে থাকাকালীন তার আঠারোতম জন্মদিনে পর্নোগ্রাফিক শিল্পে প্রবেশ করেছিল। তিনি প্রাগ বিশ্ববিদ্যালয়ের সামনে জনসমক্ষে রবার্ট রোজেনবার্গের সাথে তার প্রথম দৃশ্যের শুটিং করেছিলেন।  রাস্তার মাঝখানে অনেক লোকের সামনে নগ্ন হওয়ার বিষয়ে তিনি এতটাই চাপে পড়েছিলেন যে, তিনি ক্যামেরার দিকে তাকাতে ভুলে গিয়েছিলেন।
হোয়াইট প্রাইভেট মিডিয়া গ্রুপের চুক্তিবদ্ধ অভিনয়শিল্পী।
দমকল বাহিনী
দমকল বাহিনী (Fire Service) সাধারণত অগ্নিনির্বাপন ও দুর্যোগ মোকাবেলায় নিয়োজিত দলবিশেষ। সাধারণত রাষ্ট্র কর্তৃকই এই দল পরিচালিত হয়। অগ্নিকাণ্ড ও বিভিন্ন দুর্ঘটনাসহ যেকোন ধরনের দুর্যোগে জনগণের জানমালের ক্ষয়ক্ষতি কমিয়ে আনা, দুর্ঘটনায় আহতদের ঊদ্ধার ও মানবিক সেবা প্রদন, প্রাথমিক চিকিৎসা প্রদান, রোগী পরিবহনে এ্যাম্বুলেন্স সহায়তা প্রদান, বহুতল/বাণিজ্যিক ভবন, শিল্প কারখানায় অগ্নিদুর্ঘটনা রোধকল্পে প্রয়োজনীয় প্রশিক্ষণ, বহুতল বাণিজ্যিক ভবনের ছাড়পত্র প্রদান, অগ্নি প্রতিরোধ ও নির্বাপনে পরামর্শ ও মহড়া পরিচালনা এবং বেসামরিক প্রতিরক্ষা ব্যবস্থা গ্রহণ করা এই দল বা বাহিনীর প্রধান কাজগুলোর মধ্যে অন্যতম।
কালা (২০১৮-এর চলচ্চিত্র)
২০১৭ সালের ডিসেম্বরে পাবলিক প্রেক্ষাগৃহে নিষেধাজ্ঞা প্রত্যাহার করে নেওয়ার পর সৌদি আরবে মুক্তি প্রাপ্ত প্রথম ভারতীয় চলচ্চিত্র হল কালা।
চিত্রনাট্য
মুম্বইয়ে, তামিলনাড়ু থেকে যে লোকেরা পাড়ি জমান তারা ধারাবি বস্তিতে বসবাস করছেন। কেন্দ্রীয় মন্ত্রী হরিদেব "হরি দাদা " অভয়ঙ্কর (নান পাটেকর), এর আগে ধারাবিতে হামলা চালিয়ে আসা গুন্ডা, যে মানুষকে উচ্ছেদ করার এবং তাদের জমি দখলের চেষ্টা করেছিল। বছরের পর বছর ধরে, তিনি মন্ত্রী হন এবং তার সমর্থক বিষ্ণু ভাই (সম্পথ রাজ) এর সহায়তায় সরকারী প্রকল্পের মাধ্যমে তার নির্মাণ সংস্থা ব্যবহার করে ভবন নির্মাণের জন্য এলাকাটি উচ্ছেদ করার পরিকল্পনা করে।
তবে, ধারাবিরে বসবাসকারী করিকালান (রজনীকান্ত) বস্তি এবং তার লোকদের সুরক্ষার জন্য এর বিরোধিতা করে। তার প্রাক্তন প্রেমিকা জরিনা (হুমা কুরেশি) তার জন্মভূমি ধারাবিরে একটি প্রতিনিধি এনজিও হিসাবে ফিরে আসে, যে হরি দাদার উদ্দেশ্য সম্পর্কে অজানা এবং ধারাবিরে জীবনযাত্রার মান উন্নয়নের আশা করে। এই অঞ্চলটি নিয়ন্ত্রণে আনার জন্য হরি দাদা কালার উপর হত্যার চেষ্টা চালায়, কিন্তু এই ঘটনায় কালার স্ত্রী সেলভি (ঈশ্বরী রাও) এবং বড় ছেলে সেলভাম-এর (দিলিপান) মৃত্যু হয়। কালা তারপরে হরি দাদার বিরুধে প্রতিশোধ নেওয়ার সিদ্ধান্ত নেয়।
হরি দাদা সমস্যা তৈরি করে ধারাবিরের জনগণকে হুমকি দেয়, কিন্তু কালা এই প্রকল্পটি ত্যাগ করার জন্য জনগণকে সরকারের বিরুদ্ধে প্রতিবাদ করতে উৎসাহিত করে। তার সমর্থক এসপি পঙ্কজ পাটিলের (পঙ্কজ ত্রিপাঠি) সাহায্য নিয়ে হরি দাদা ধারাবিরে কার্ফিউ জারি করে। কয়েকজন পুলিশ সদস্য এবং হরি দাদার ডান হাতের লোক ইন্সপেক্টর সুনীল-এর (রবি কালে) সাথে তারা এই এলাকায় অভিযান চালায়। কালা হরি দাদার গুন্ডা এবং পুলিশদের সাথে লড়াই করে। কালার ছোট ছেলে লেনিন (মানিকানদান), বউমা চারুমাতি "পুয়াল" (অঞ্জলি পাতিল), এবং শ্যালক  (স্মুথিরাকানি) তার পাশাপাশি লড়াই করেন। কার্ফিউ চলাকালীন প্রবীন (রমেশ থিলাক) নামে এক সাংবাদিকের ভিডিও তোলার পরে পঙ্কজকে গ্রেপ্তার করা হয়, কারণ ভিডিও থেকে প্রমাণিত হয় পুলিশি সহায়তায় সমস্যা তৈরি করতে গুণ্ডাদের ধারাবিরে আনা হয়েছিল।
পরে পুলিশ বিশ্বাস করে যে কালা তার চাওল জ্বালিয়ে দেওয়ার পরে মারা গেছে। তারা গণমাধ্যমকে অবহিত করে, কিন্তু ধারাবিরের লোকেরা তার মৃত্যুর সংবাদ অস্বীকার করে। হরি দাদা আবার নতুন ভবন নির্মাণের জন্য একটি অনুষ্ঠানে ধারাবিরে প্রবেশ করে। এখানে, তিনি ভিড়ের মধ্যে কালার উপস্থিতি নিয়ে বিভ্রান্ত হতে শুরু করেন এবং ভ্রান্তভাবে আচরণ করেন। তারপরে তাকে ধারাবিরের লোকেরা হত্যা করে এবং সরকার এই পরিকল্পনা বন্ধ করে দেয়। ধারাবিরের  সাফল্যের দেখে অনেকগুলি বস্তির জনগণ জমি সুরক্ষার জন্য কালার প্রতিবাদের পথ অনুসরণ করতে শুরু করে।
উন্নয়ন
রজনীকান্ত অভিনীত এবং পা রঞ্জিত পরিচালিত গ্যাংস্টার রোমান্টিক ছবি কাবালি-এর ( ২০১৬) বাণিজ্যিক সাফল্যের পরে অভিনেতা-প্রযোজক ধনুশ ঘোষণা করেন যে ২০১৬ সালের শেষের দিকে তার প্রযোজনা সংস্থা ওয়ান্ডারবার ফিল্মসের জন্য একটি নতুন ছবিতে কাজ করার জন্য এই জুটিকে চুক্তিবদ্ধ করেছেন। ছবিটি কাবালির সিক্যুয়াল হবে বলে ঘোষণা করা হয়। শঙ্করের কল্পবিজ্ঞান নির্ভর ২.০ (২০১৮) ছবিতে রজনীকান্তের কাজ ২০১৬ সালের মাঝামাঝি সময়ে শেষ হওয়ার পরে কালা ছবির প্রযোজনা শুরু হবে ২০১৭ সালের মে মাসের প্রথম দিকে। প্রযোজকরা গ্যাংস্টার হাজী মাস্তানের পালক পুত্র সুন্দর শেকার মিশ্রের একটি খোলা চিঠি পেয়েছিলেন এবং সেই হুমকি চিঠিতে বলা হয় নির্মাতারা তার পিতাকে নেতিবাচক আলোক চিত্রিত করবেন না এবং তারা যদি তা করেন তবে তাদের পরিণতি ভোগ করতে হবে। জবাবে, রঞ্জিত এই ছবিটিকে হাজী মাস্তানের বায়োপিক বলে অস্বীকার করেছিলেন এবং স্পষ্ট করে দিয়েছিলেন যে ছবিটি কাল্পনিক ঘটনার উপর ভিত্তি করে ছিল, যখন প্রকাশ করেছিল যে রজনীকান্ত তিরুনেলভেলির একজন ব্যক্তির চরিত্রে অভিনয় করবেন, যিনি ছোটবেলায় মুম্বইতে পালিয়ে গিয়ে শক্তিশালী ডন হয়ে ওঠেন ধারাবি বস্তিতে। চলচ্চিত্রটির শিরোনাম, কালা ২০১৭ সালের মে মাসের শেষদিকে ঘোষণা করা হয়েছিল, প্রচারের পোস্টার সহ ছবিটির প্রথম চেহারাটি তামিল, ইংরেজি, হিন্দি এবং তেলুগুতে প্রকাশিত হয়েছিল।
অভিনেতা-অভিনেত্রী এবং কর্মী
ছবিটির ঘোষণার পরে, ওয়ান্ডারবার ফিল্মস বিদ্যা বালানকে প্রধান চরিত্রে অভিনয়ের জন্য চেষ্টা করেছিল, কিন্তু অভিনেত্রী সেই প্রস্তাব প্রত্যাখ্যান করেন। অভিনেত্রী হুমা কোরেশী পরবর্তীতে রজনীকান্তের বিপরীতে একটি চরিত্রে অভিনয় করার জন্য ২০১৭ সালের মে মাসের গোড়ার দিকে ছবিতে যুক্ত হন। মারাঠি অভিনেত্রী অঞ্জলি পাতিলও তার অফিসিয়াল টুইটার অ্যাকাউন্টে একটি পোস্টের মাধ্যমে ঘোষণা করেছিলেন যে তিনি  ছবিতে গুরুত্বপূর্ণ ভূমিকা পালন করবেন। কাবালি  ছবির প্রযুক্তিগত কর্মীদের বিভিন্ন সদস্যকে কালা  ছবিতে বজায় রাখা হয়, সঙ্গে উ: Sreekar প্রসাদ প্রতিস্থাপন প্রভীন কেএল তার প্রাক উৎপাদন পর্যায়ে চলচ্চিত্রের সম্পাদক হিসেবে। বলিউড অভিনেতা নানা পাটেকারের বিরোধী রাজনীতিবিদ চরিত্রে অভিনয় করেন ছবিতে।  কালা'র স্ত্রী ভূমিকার জন্য, কাসথুরি হিসেবে পূর্বে বিবেচনা করা হয় ইশ্বরী রাওকে। ভাতিকুচি খ্যাত  দিলিপান রজনীকান্তের সন্তান হিসাবে অভিনয় করেন এবং হুমা কোরেশী জারিনি চরিত্রে রজনীকান্তের সাবেক প্রেমিকার ভূমিকা পালন করন ছবিটিতে।
চলচ্চিত্রায়ন
এই ছবির শুটিং ২৮ মে ২০১৭ সালে মুম্বইয়ে শুরু হয়েছিল এবং ছবির প্রধান অভিনেতা রজনীকান্ত প্রথম দফার দৃশ্য ধারণে অংশ নিয়েছিলেন।    মুম্বইয়ে ভারী বৃষ্টির কারণে দলটি দৃশ্য ধারণে বিরতি নিয়েছিল এবং এর পটভূমি হিসাবে মুম্বাইয়ের সাথে চেন্নাইতে একটি দৃশ্য ধারণের জন্য একটি সেট তৈরি করা হয়।
মাহিন্দ্রা গ্রুপের চেয়ারম্যান ও ব্যবস্থাপনা পরিচালক আনন্দ মাহিন্দ্রা এই সিনেমার প্রথম লুক পোস্টারে ব্যবহৃত জিপটি নিয়ে আগ্রহী ছিলেন। তিনি টুইট করেছেন যে তিনি তার সংস্থার অটো যাদুঘরের জন্য সেই জিপটি অধিগ্রহণ করতে চান।
আইনি সমস্যা
জিএসআর বিনমীন ক্রিয়েশনস-এর কে. রাজশেকরণ এই ছবিটির শিরোনামের উপর দাবি করে পা রঞ্জিত, রজনীকান্ত এবং ধনুশের বিরুদ্ধে মামলা করেছেন। তার অভিযোগ, তিনি দক্ষিণ ভারতীয় চলচ্চিত্র চেম্বার অফ কমার্সের সাথে কারিকালান শিরোনামটি নিবন্ধ করেছিলেন। জবাবে, ওয়ান্ডারবার ফিল্মস একটি পাল্টা হলফনামা পেশ করে বলে যে গল্পটি রঞ্জিত লিখেছেন এবং কালা শিরোনাম ওয়ান্ডারবার ফিল্মসের সহ সংস্থা মেসার্স মিনি স্টুডিও দ্বারা নিবন্ধিত হয়েছে ২৪ মে ২০১৭ সালে তামিল চলচ্চিত্র প্রযোজক কাউন্সিলে।
সঙ্গীত
সঙ্গীতটি অভিনেতা রজনীকান্তের সাথে তার দ্বিতীয় সহযোগিতায় এবং পরিচালক পা রঞ্জিতের চতুর্থ সহযোগিতায় সন্তোষ নারায়ণন রচনা করেছিলেন। তামিল গানের তালিকা
সমালোচকদের অভ্যর্থনা
টাইমস অফ ইন্ডিয়া এই ফিল্মকে ৫ এর মধ্যে ৩.৫ রেট দিয়েছে এবং জানিয়েছে যে "৫১% রজনী -৪৯% রঞ্জিত সিনেমাটি রুপান্তর করতে ও বিতরণ করতে সহায়তা করার জন্য" রঞ্জিত তার এই প্রযুক্তিগত ক্রূর কাছে ঋণী। ইন্ডিয়ান এক্সপ্রেস মুভিটিকে ৫ এর মধ্যে ৩.৫ রেট দিয়েছে এবং বলেছে, রঞ্জিত তার উদ্দেশ্যটির প্রতি সত্যই থেকে যায়। আমরা কাবালীতে যা দেখেছি তার চিহ্নগুলি মশালায় এবং সুন্দরভাবে অলঙ্কৃত করা হয়েছে। এনডিটিভি চলচ্চিত্রটির ৫ টির মধ্যে ৩ রেট দিয়েছে এবং জানিয়েছে যে কালা একটি শক্তিশালী রাজনৈতিক কোর সঙ্গে একটি পরিচালকের ছবিটি। টোন-ডাউন অবতারে রজনীকান্ত একটি উপরি পাওনা। এদিকে, দ্য হিন্দু চলচ্চিত্রটির রাজনৈতিক উপাদানগুলির জন্য সমালোচনা করেছে এবং "রাজনীতিক রজনীকান্তের জন্য নির্মিত একটি পাতাল চলচ্চিত্র" উল্লেখ করে চলচ্চিত্রটির ৫ টির মধ্যে ২ রেট দিয়েছে। এছাড়া পত্রিকাটি আরও বলে যে ভাবতে অসুবিধা হয় যে কালা এমন একটি চলচ্চিত্র হিসাবে কোনও তারকার জন্য লেখা হয়েছিল, যে দাবি করে সে সময় কোনও রাজনৈতিক উচ্চাকাঙ্ক্ষা ছিল না, এখন তিনি একজন রাজনীতিবিদ হয়ে গেছেন, রজনীই সেই সুপারস্টার, যাকে দেখার জন্য আমাদের অপেক্ষা থাকে। হিন্দুস্তান টাইমস মুভিটিকে ৫ টির মধ্যে ৪ রেটিং দিয়েছে, উল্লেখ করে "রজনীকান্ত রঞ্জিতয়ের রাজনৈতিক দৃষ্টিভঙ্গির প্রতি কণ্ঠ দিয়েছেন"।